Riigi Tugiteenuste Keskus	
	
 	14.04.2026 nr 2-11/1564 - 1	

	

	
Muudatustaotlus		

Palume muuta projekti „2021-2027.4.08.24-0101“ Kaasava hariduse põhimõtete rakendamise toetamine Tallinna koolides tegevusi järgmiselt:
1.	Muudatused projekti tegevustes 
Projekti ettevalmistamise käigus täpsustati mitmete tegevuste sisu ja mahtu, lähtudes koolide tegelikest vajadustest, ruumilahendustest ning tehnilistest nõuetest.

1.1	Tallinna Mahtra Põhikooli Ruumi ümberehitamine (Garderoobi rekonstueerimine HEV vajadustele vastavaks). Eelarve 73000 EUR.
 Algselt oli kavandatud Tallinna Mahtra Põhikooli ruumide ümberehitamine (garderoobi rekonstrueerimine HEV õpilaste vajadustele vastavaks) mahus 73 000 eurot. Tallinna Mahtra Põhikool teostas vajalikud tööd aga oma kuludega vahetult pärast rahastamisotsust, mistõttu ei ole planeeritud tegevusi enam võimalik projektist finantseerida. 
Taotleme võimalust kasutada tööpaketi eelarve samal eesmärgil alternatiivsete ruumilahenduste loomiseks, mis toetavad HEV õpilaste õpi- ja sotsiaalkeskkonda. Kavandatavad tööd hõlmavad rekreatiivsete ja sensoorset rahunemist võimaldavate alade rajamist ning füüsilise õpikeskkonna parendamist. Lahendused on kooskõlas kaasava hariduse põhimõtetega ja toetavad muuhulgas autismispektri, tähelepanuhäirete ning sotsiaalsete raskustega õpilaste toimetulekut.
Muudatus ei muuda projekti sihtrühma ega eesmärki ning ei vähenda projekti mõju. Planeeritav lahendus laiendab esialgset mõjuulatust, pakkudes sobivaid keskkondi erinevas vanuses HEV õpilastele ning võimaldades nii individuaalset kui grupipõhist õppimist, suhtlust ja rahunemist.
Lähtudes eeltoodust taotleme rahastajalt nõusolekut kasutada tööpaketi eelarvet summas 73 000 eurot alternatiivsete kaasava hariduse tugialade rajamiseks. Muudatus ei too kaasa projekti eelarve suurenemist.
Täpsem kirjeldus ning tööde ülesehitus on esitatud seletuskirjas (vt lisa 2, punkt 2.3).

1.2 Muud tegevuste täpsustused
Projekti ettevalmistamise ja hankemenetluse käigus täpsustati mitmete tegevuste sisu ja mahtu, lähtudes koolide tegelikest vajadustest, ruumilahendustest ning hankedokumentides sätestatud tehnilistest nõuetest.
Muudatused hõlmavad eelkõige:
•	sisustuselementide koguste täpsustamist ja osalist vähendamist; 
•	lahenduste asendamist (nt mööblilahendused ja õpikeskkonna elemendid); 
•	ligipääsulahenduste kohandamist vastavalt hoonete eripärale (sh kaldtee lahenduste asendamine kaldsiinide või tõstukitega). 
Täpsem ülevaade muudatustest koolide kaupa on esitatud lisas 1.
1.3 Akustilised kabiinid
Akustiliste kabiinide lahendust täpsustati seoses tehniliste nõuetega (sh ATS-andurite paigaldus ja ühendamine hoone süsteemidega). Seetõttu lisati akustilised kabiinid ehitushanke alla.
Samuti täpsustati jaotus koolide vahel:
•	akustiline kabiin eemaldati Tallinna Mustamäe Reaalgümnaasiumi alt ja lisati Tallinna Tõnismäe Reaalkooli (Koolide soovil).
•	Kabiinide koguarv ei muutu.
Täiendav info
Ehitushange lõppeb 15. märtsil. Tulenevalt hanketulemustest võib tekkida vajadus esitada täiendav muudatusettepanek seoses tegevuste eelarvelise täpsustumisega.
Käesolevas etapis ei taotle me muudatusi projekti eelarve osas, kuna hangete tulemusena võivad tegevuste tegelikud maksumused täpsustuda. Vajadusel esitame täiendava muudatusettepaneku pärast hanketulemuste selgumist. Palume kooskõlastust sisuliste muudatuste osas. Palume võimalusel esmajärjekorras tagasisidet Tallinna Mahtra Põhikooli muudatuse osas, kuna vastav tegevus on juba ehitushankes kajastatud ning ajakriitiline. 

Lugupidamisega	

	
(allkirjastatud digitaalselt)	
Kaarel Rundu	
ameti juhataja

Lisa: Seletuskiri,
Kaasav haridus koondeelarve päring